armvectores/hy_wikipedia_2023 huggingface dataset:
Մենք գնեցինք կենդանաբանական այգի

«Մենք գնեցինք կենդանաբանական այգի» (անգլ.՝ We Bought a Zoo), ռեժիսոր՝ Քեմերոն Քրոուի, կատակերգական դրամա՝ նկարահանված Բենջամին Միի հուշերի հիման վրա։ Ֆիլմի պրեմիերան ԱՄՆ-ում կայացել է 2011 թվականի դեկտեմբերի 23-ին։


== Սցենար ==
Տրվելով ցանկությանը՝ Միի ընտանիքն իր վերջին գումարով գնում է հին լքված կենդանաբանական այգի, որպեսզի փրկի այնտեղի բնակիչներին բնաջնջվելուց։  Դրանից հետո ամբողջ ընտանիքը ստիպված էր լինելու մեծ ջանքեր գործադրել, որպեսզի այդ գազանիկներն իրենցը լինեն. վերանորոգել կենդանաբանական այգին և նորից այն հասանելի դարձնել այցելելու համար։ Բենջամին Մին և իր երեխաները սկսում են ապրելու համար պայքար մղել։


== Դերերում ==


== Ծանոթագրություններ ==
Կուչերբաևո

Կուչերբաևո (ռուս.՝ Кучербаево, բաշկիրերեն՝ Күсәрбай), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեբ Բուշ

Ջոն Էլիս (Ջեբ) Բուշ (անգլ.՝ John Ellis "Jeb" Bush, փետրվարի 11, 1953(1953-02-11), Միդլենդ, Տեխաս, ԱՄՆ)՝ ամերիկացի քաղաքագետ, հանրապետական, Ֆլորիդայի 43-րդ նահանգապետը։
Նա ԱՄՆ-ի 41-րդ նախագահ Ջորջ Բուշի (1924-2018) և Բարբարա Բուշի (1925-2018) որդին է, ԱՄՆ-ի 43-րդ նախագահ Ջորջ Ուոքեր Բուշի փոքր եղբայրը։


== Կենսագրություն ==
Ջեբ Բուշը ծնվել է Տեխաս նահանգի Միդլենդ քաղաքում։ Նրա ընտանիքը տեղափոխվել է Հյուստոն, երբ նա վեց տարեկան էր։ Ջեբ մականունը կազմվել է նրա անվան և ազգանվան առաջին տառերով՝ Ջոն Էլիս Բուշ։
Մինչ քաղաքական կարիերան՝ նա ղեկավարել է ընտանեկան բիզնեսը Տեխասում։ 1998 թվականին ընտրվել է Ֆլորիդայի նահանգապետ, երկրորդ անգամ վերընտրվել է 2002 թվականին։ Նահանգապետի լիազորությունների ավարտից հետո ընդգրկվել է Tenet Healthcare առողջապահական հիմնադրամի տնօրենների խորհրդում։ Հետագայում ընդգրկվել է Lehman Brothers բանկի ղեկավարության կազմում։
Ջեբ Բուշը հիմնել է ներդրումային ընկերություն, որի գրասենյակը գտնվում է Ֆլորիդայի Կորալ Գեյբլս քաղաքում։ Ջեբ Բուշի Britton Hill Holdings LLC անունով ընկերությունը (մասնավոր ներդրման ֆոնդ) օգտագործել է չինական կոնգլոմերատի օգնությունը՝ Ստեմֆորդի (Կոննեկտիկուտ) տրանսպորտային ստարտափում մասնաբաժին ձեռք բերելու նպատակով՝ ձգտելով շահույթ ստանալ Ասիայում՝ ամերիկյան թերթաքարային նավթի և գազի աճող պահանջարկից։
2014 թվականին ամերիկյան ԶԼՄ-ներում նա հաճախ էր հիշատակվում որպես 2016 թվականի նախագահի պաշտոնի հնարավոր թեկնածու։ 2014 թվականի դեկտեմբերի 16-ին Բուշը հայտարարեց ԱՄՆ-ի նախագահի պաշտոնում առաջադրվելու իր մտադրության մասին՝ հրաժարվելով քաղաքական, հասարակական և առևտրային կազմակերպություններում ղեկավար պաշտոններից։ 2015 թվականի փետրվարի 10-ին, նախագահական այդ մրցարշավի ժամանակ, Բուշն իր կայքում տեղադրեց Ֆլորիդայի նահանգապետ եղած ժամանակ՝ ութ տարվա ընթացքում իր ընտրողների հետ ունեցած նամակագրությունը։ Դրա հետ միասին հասանելի էին դարձել նրա զրուցակիցների անունները, ծննդյան ամսաթվերը և սոցիալական ապահովության համարները։ Այն բանից հետո, երբ հասարակությունը ահազանգեց, 2015 թվականի փետրվարի 12-ին գրեթե բոլոր նամակները, բացառությամբ մի քանի հարյուրի, հեռացվեցին կայքից։ 2016 թվականի փետրվարի 21-ին նա դուրս եկավ մրցապայքարից։


=== Անձնական կյանք ===
1974 թվականին ամուսնացել է Մեքսիկայի քաղաքացի Կոլումբա Գառնիկա Գալոյի հետ (ծնվ. 1953 թ.), ով այդ ժամանակ անգլերեն չէր խոսում։ Կոլումբան ԱՄՆ-ի քաղաքացի դարձավ 1979 թվականին։ Բուշը տիրապետում է իսպաներենին։
1995 թվականին Բուշը ավետարանչական եկեղեցուց տեղափոխվել է կաթոլիկ եկեղեցի։


== Ծանոթագրություններ ==


== Արտաքին հղումներ ==
http://www.museumoffloridahistory.com/resources/collections/governors/about.cfm?id=50 Archived 2015-01-04 at the Wayback Machine.
Президентская фамилия. Статья в журнале «Огонёк» (26.01.2015)


== Տես նաև ==
Ջորջ Ուոքեր Բուշ
ԱՄՆ նախագահական ընտրություններ 2016
Բուլյակայ (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԲուլյակայԲուլյակայ (ռուս.՝ Булякай, բաշկիրերեն՝ Бүләкәй), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցանց (համաստեղություն)

Ցանց (լատ.՝ Reticulum, Ret), երկնքի հարավային կիսագնդի համաստեղություն։ Երկնքում զբաղեցնում է 113,9 քառակուսի աստիճան մակերես, պարունակում է անզեն աչքով տեսանելի 22 աստղ։


== Ուսումնասիրման պայմաններ ==
Ռուսաստանի տարածքում չի ուսումնասիրվում։ Լիակատար տեսանելիությունը լայնություններում +23° հարավ է։ Ուսումնասիրման լավագույն ժամանակը դեկտեմբեր ամիսն է։


== Պատմություն ==
Նոր համաստեղություն։ Ներմուծվել է Նիկոլա լուի Լակայլի կողմից 1754 թվականին, սկզբում անանուն, հետո, 1756 թվականին առաջարկվեց «Շեղանկյունանիստային ցանց» անվանումը։ 1763 թվականին անվանումը լատինիզացվեց հեղինակի կողմից։
Հարկ է նշել, որ ավելի վաղ երկնակամարի հենց այս մասում Իսահակ Հաբրեպտը 1621 թվականին առաջարկեց «Շեղանկյուն» համաստեղությունը, որը ներառում էր անզեն աչքով տեսանելի միայն չորս աստղ։ Այդ համաստեղությունը գործնականում չէր կիրառվում։ Լակայլի համաստեղության մեջ էին մտնում Հաբրեխթի համաստեղության աստղերից երկուսը։ Հայտնի չէ, իմացել էր արդյոք Լակայլը «Շեղանկյուն» համաստեղության մասին, երբ առաջարկում էր իրենը։


== Ցանցի Զետան ==
Այս համաստեղությունում 35 լուսային տարի հեռավորության վրա գտնվում է ζ Reticuli կրկնակի աստղային համակարգը։ Կազմված է 5-րդ մեծության զույգ աստղերից, որոնք ունեն G3-5V և G2V սպեկտրալ դասեր, և հանդիսանում են Արեգակի աստղ-անալոգներ։ Համակարգի կոմպոնենտներից մեկը (ζ2 Ret) հիշատակվել է Ռիդլի Սքոթի «Օտարը» ֆիլմում։


== Տե՛ս նաև ==
Ցանց համաստեղության աստղերի ցանկ


== Արտաքին հղումներ ==
WIKISKY.ORG: Ցանց
Աստղաառասպել։ Ցանց Archived 2010-11-23 at the Wayback Machine.
Ռասսոխա Չերնավսկայա

Ռասսոխա Չերնավսկայա (ռուս.՝ Рассоха-Чернавская), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չերնովա գետի ձախ ափին՝ 0,7 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058075
Կոդը ըստ հիդրոլոգիական հետազոտության (ՌԴ) — 103005807
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չոր Արաքս

Չոր Արաքս, Արաքս գետի ցամաքած հունը Հայաստանի Հանրապետության Արմավիրի մարզում։


== Ծանոթագրություններ ==
Կարծրախոտ Վորոնովի

Կարծրախոտ Վորոնովի (լատ.՝ Sclerochloa woronowii), հացազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա ճիմ չառաջացնող խոտաբույս է, որն ունի 6-20 սմ բարձրություն։ 0,5-1 մմ լայնությամբ տերևաթիթեղները գծային-բզաձև են։ Ծաղկաբույլերը միակողմանի հասկանման հուրաններ են՝ 4-10 սմ երկարությամբ և 1-1,5 սմ լայնությամբ։ Հասկիկները խիստ ճյուղավորված են, 4-6 ծաղիկներով։


== Տարածվածություն ==
Հայաստանում հանդիպում է Զանգեզուրի (Սիսիան, Գորիս) և Մեղրու (Ագարակ) ֆլորիստիկական շրջաններում։ Աճում է նաև Ղարաբաղում, Նախիջևանում, Իրաքում, Աֆղանստանում և Միջին Ասիայում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800-1700 բարձրությունների վրա, չոր քարքարոտ, կավային, աղակալված հողերի, հղկված գլաքարերի, գետամերձ ավազների վրա։ Ծաղկում է ապրիլ ամսին, պտղաբերում՝ մայիսին։


== Պահպանություն ==
Վտանգված տեսակ է, որի տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Անհրաժեշտ է ստեղծել նոր ԲՀՊՏ Ագարակ բանավանի (Մեղրու շրջան) շրջակայքում։ Պահպանության գործողություններ չեն իրականացվում։


== Ծանոթագրություններ ==
(4404) Էնիրակ

(4404) Էնիրակ (անգլ.՝ Enirac), աստերոիդ աստերոիդների հիմնական գոտում։ Հայտնաբերվել է 1987 թվականի ապրիլի 2-ին Ալեն Մաուրիի կողմից Պալոմարում։
Միջին հեռավորությունը Արեգակից կազմում է 2,64133 ա. մ., առավելագույնը մոտենում է 1,8002 ա. մ. հեռավորության վրա և հեռանում 3,4825 ա. մ.։ Արեգակի շուրջ մեկ ամբողջական պտույտ է կատարում 1567,95 երկրային օրվա ընթացքում, իր ուղեծրով շարժվելով միջինում 0,229599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 30,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4404) Էնիրակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսկեերի

Էսկեերի (ֆր.՝ Esquéhéries), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02286:


== Բնակչություն ==
2010 թվականի տվյալներով՝ համայնքի բնակչությունը կազմում է 850 մարդ։ 


== Տնտեսություն ==
2010 թվականին համայնքի 540 աշխատունակ (15-64 տարեկան) բնակիչներից 376-ը տնտեսապես ակտիվ էին, 164-ը՝ ոչ ակտիվ (ակտիվության ցուցանիշը կազմել է 69,6%, 1999 թվականին եղել է 63,2%)։ 376 տնտեսապես ակտիվ բնակիչներից աշխատում էին 339-ը (197 տղամարդ և 142 կին), գործազուրկ էին 37 մարդ (15 տղամարդ և 22 կին)։ 164 տնտեսապես ոչ ակտիվ բնակիչներից 32-ը եղել են աշակերտներ կամ ուսանողներ, 55-ը՝ թոշակառուներ, 77-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էսկեերի (ֆր.)
.gp

.gp, Գվադելուպայի վերին մակարդակի ազգային դոմենն է։


== Արտաքին հղումներ ==
IANA .gp whois տեղեկություն
Ռաիկյուլա (այլ կիրառումներ)

Ռաիկյուլա, կարող է վերաբերել՝

Ռաիկյուլա - գյուղ Էստոնիայի Ռապլամաա նահանգի Ռաիկյուլա շրջանում
Ռաիկյուլա - շրջան Էստոնիայի Ռապլամաա նահանգում
Գագիկ Խաչատրյան (քաղաքական գործիչ)

Անվան այլ կիրառումների համար տե՛ս՝ Գագիկ Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Գագիկ Մկրտչի Խաչատրյան (փետրվարի 20, 1952(1952-02-20), Արագածոտնի մարզ, Հայաստան), ՀՀ քաղաքական և պետական գործիչ։


== Կրթություն ==
1968-1973 թթ. սովորել և ավարտել է Երևանի պոլիտեխնիկական ինստիտուտի մեխանիկամեքենաշինական ֆակուլտետը՝ ինժեներ-մեխանիկի որակավորմամբ։


== Աշխատանքային գործունեություն ==
1973-1976 թթ. - աշխատել է Երևանի «Բազալտ» գործարանում որպես վարպետ, ավագ վարպետ, ապա ինժեներ-կոնստրուկտոր։
1976-1979 թթ. - աշխատել է Երևանի «Ֆերիտ» գործարանում որպես ինժեներ-տեխնոլոգ, ապա Էջմիածնի մասնաճյուղի գլխավոր ինժեներ։
1983-1984 թթ. - Երևանի կիսահաղորդչային տեխնիկայի հատուկ կոնստրուկտորական տեխնոլոգիական բյուրոյի բաժնի վարիչ
1983-1994 թթ. - Աշտարակի տրանզիստորների գործարանի տնօրեն։
1994-1999 թթ. - Աշտարակի ուժային կիսահաղորդիչների գործարանի տնօրեն։
2001 թ. հուլիսի 3-ին ՀՀ վարչապետի որոշմամբ նշանակվել է «Պետական գնումների գործակալություն» պետական ոչ առևտրային կազմակերպության պետ։
2005 թ. սեպտեմբերի 2-ին ՀՀ վարչապետի որոշմամբ ազատվել է «Պետական գնումների գործակալություն» պետական ոչ առևտրային կազմակերպության պետի պաշտոնից։
2005 թ. հոկտեմբերի 24-ին ՀՀ վարչապետի որոշմամբ նշանակվել է Հայաստանի Հանրապետության գյուղատնտեսության նախարարի տեղակալ։
2006 թվականից նշանակվել է Հայաստանի Հանրապետության գյուղատնտեսության նախարարության «Բարեփոխումների աջակցության ծրագրի իրականացման գրասենյակ» պետական հիմնարկի տնօրեն։


== Քաղաքական գործունեություն ==
1979-1983 թթ. - ՀԿԿ Էջմիածնի շրջկոմի կազմակերպական բաժնի հրահանգիչ։
1998 թվականից ՀՀԿ անդամ է։
1999 թ. մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր թիվ 27 ընտրատարածքից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Միասնություն» խմբակցության անդամ։ 2001 թ. հուլիսի 3-ին պատգամավորական լիազորությունները վաղաժամկետ դադարեցվել են ՀՀ կառավարությանն առընթեր պետական գնումների գործակալության պետ նշանակվելու կապակցությամբ։
1999 թվականից ՀՀԿ Արագածոտնի մարզային կազմակերպության խորհրդի նախագահն է։
2005 թ. դեկտեմբերի 17-ին (ՀՀԿ 9-րդ համագումար), 2006 թ. հուլիսի 22-ին (ՀՀԿ 10-րդ համագումար), 2007 թ. նոյեմբերի 10-ին (ՀՀԿ 11-րդ համագումար) ընտրվել է ՀՀԿ խորհրդի անդամ։
2009 թ. նոյեմբերի 28-ին (ՀՀԿ 12-րդ համագումար) դարձել է ՀՀԿ խորհրդի անդամ։
Այժմ անկուսակցական է։Ամուսնացած է ունի երկու երեխա։


== Ծանոթագրություններ ==
Աստերոիդների ցանկ (2301-2400)

Աստերոիդների ցանկ (2201-2300)  • Աստերոիդների ցանկ  • Աստերոիդների ցանկ (2401-2500)
 Աստերոիդների ցանկ (2201-2300)  • Աստերոիդների ցանկ  • Աստերոիդների ցանկ (2401-2500)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Պեչիխվոստի (գյուղ, Գորոխովի շրջան)

Պեչիխվոստի (ուկրաիներեն՝ Печихвости), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1508 թվականին։
2001 թվականի տվյալներով Պեչիխվոստի գյուղում բնակվում էր 997 մարդ։ Բնակավայրը զբաղեցնում է 17,99 կմ² տարածք։ Բնակչության խտությունը կազմում էր 55,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորոնիխա (գյուղ, Ռեբրիխինսկի շրջան)

Անվան այլ կիրառումների համար տե՛ս՝ Վորոնիխա (այլ կիրառումներ)Վորոնիխա (ռուս.՝ Ворониха), գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Բնակչությունը 2009 թվականին գրանցված տվյալներով կազմում էր 935 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Clè 2: Yellow Wood

Clè 2: Yellow Wood, հարավկորեական բոյ բենդ Stray Kids-ի առաջին հատուկ ալբոմը։ Այն թողարկվել է թվային և ֆիզիկական տարբերակներով 2019 թվականի հունիսի 19-ին` JYP Entertainment լեյբլով և Iriver-ի աջակցությամբ։ Ալբոմը բաղկաված  է երեք նոր երգերից, ներառյալ «Side Effects (부작용)» սինգլը, նաև այդ չորս երգերի ոճով ստեղծված «Mixtape»-ը, որը նախկինում հասանելի էր միայն ֆիզիկական CD-ռելիզների միջոցով։


== Թրեք-լիստ ==


== Չարթեր ==


== Ծանոթագրություններ ==
Վտորովո

Վտորովո (ռուս.՝ Второво), գյուղ Ռուսաստանի Վլադիմիրի մարզի Կամեշկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 990 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկայնաձոր (գետ)

Երկայնաձոր, գետակ Հայաստանի Գեղարքունիքի մարզում, Դրախտիկ գետի աջակողմյան վտակը։ Սկիզբ է առնում Կարկտասար լեռան հարավային լանջերից և Դրախտիկ գյուղի մեջ միախառնվում մայր գետին։ Երկարությունը՝ 6 կմ։


== Ծանոթագրություններ ==
Չերվոնիե Մայակի

Չերվոնիե Մայակի (ուկրաիներեն՝ Червоні Маяки), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Չերվոնիե Մայակի գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմովկա (գյուղ, Լուբնիի շրջան)

Անվան այլ կիրառումների համար տե՛ս՝ Ռեմովկա (այլ կիրառումներ)Ռեմովկա (ուկրաիներեն՝ Ремівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Ռեմովկա գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղամասար (այլ կիրառումներ)

Գեղամասար, կարող է վերաբերել՝

Գեղամասար - գյուղ Գեղարքունիքի մարզում
Գեղամասար - գետ Գեղարքունիքի մարզում
Գեղամասար - համայնք Գեղարքունիքի մարզում
Միհրան Լիսիցյան

Միհրան Վարդանի Լիսիցյան (փետրվարի 13, 1913(1913-02-13), Թիֆլիս, Ռուսական կայսրություն - 1998, Մոսկվա, Ռուսաստան), հայ ճարտարապետ, ճարտարապետության թեկնածու (1941), պրոֆեսոր (1963), ՌԽՖՍՀ վաստակավոր ճարտարապետ (1983), ՌԴ ճարտարապետության և շինարարական գիտությունների (1994) և ճարտարապետության միջազգային (1995) ակադեմիաների պատվավոր անդամ։
Ազգագրագետ, հասարակական գործիչ, պատմաբան, աշխարհագրագետ, բանասեր, մանկավարժ, թարգմանիչ, հրատարակիչ Ստեփան Լիսիցյանի եղբոր որդին է, ԽՍՀՄ սպորտի վաստակավոր մարզիչ (1963), համամիութենական կարգի մրցավար (1948), գեղարվեստական մարմնամարզության խորհրդային դպրոցի հիմնադիրներից մեկի՝ Մարիա Լիսիցյանի եղբայրն է։


== Կենսագրություն ==
1937 թվականին ավարտել է Մոսկվայի ճարտարապետության ինստիտուտը։ 1944 թվականից եղել է Օդանավակայանների կառուցման գլխավոր վարչության օդանավակայանների նախագծման և կառուցման արվեստանոցի պետ։ 1944 թվականից դասավանդել է Մոսկվայի ճարտարապետության ինստիտուտում։ 1961-1971 թվականներին՝ ներքնատեսքի, 1971-1976 թվականներին՝ բնակելի տների ամբիոնների վարիչ, 1958-1971 թվականներին՝ պրոռեկտոր։ 1969-1971 թվականներին՝ Քաբուլի պոլիտեխնիկական ինստիտուտի ռեկտորի խորհրդական։


== Ստեղծագործական գործունեություն ==
Միհրան Լիսիցյանի նախագծերով իրականացվել են բնակելի տներ Մոսկվայում (1948-1950), Խաբարովսկի մարզապալատը (1958), միջազգային ցուցահանդեսների ԽՍՀՄ տաղավարներ՝ Կարաչիում (1955), Քաբուլում (1958), Դամասկոսում (1959) և այլուր։
Համահեղինակ է «Բնակելի տների ճարտարապետական նախագծում» (ռուսերեն, 1964, 1972, 1990) և «Հասարակական շենքերի ներքնատեսքը» (ռուսերեն, 1973) բուհական դասագրքերի։


== Ծանոթագրություններ ==
Աղաբաբյան

Աղաբաբյան, հայկական ազգանուն։


== Ազգանունը կրողներ ==
Առնոլդ Ռուբենի Աղաբաբյան (1929-1999), ռեժիսոր, սցենարիստ։
Արայիկ Ռազմիկի Աղաբաբյան (ծնվ. 1962), ՀՀ պետական և քաղաքական գործիչ։
Արմեն Գրիգորի Աղաբաբյան (1962-1993), հայ ազատամարտիկ։
Գրիգոր Գարեգինի Աղաբաբյան (1911-1977), հայ ճարտարապետ։
Էդուարդ Բորիսի Աղաբաբյան (1975-1993), հայ ազատամարտիկ։
Լևոն Աղաբաբյան (1887-1915), հայ խմբագիր, մանկավարժ, մաթեմատիկոս։
Կամո Ալբերտի Աղաբաբյան (1964-1993), հայ ազատամարտիկ։
Հակոբ Բեժանի Աղաբաբյան (1875-1926), գրող, մանկավարժ։
Ներսես Ալյոշայի Աղաբաբյան (1972-1994), հայ ազատամարտիկ։
Նիկոլ Լիպարիտի Աղաբաբյան (ծնվ. 1964), հայ նկարիչ։
Նիկողայոս Հովհաննեսի Աղաբաբյան (ծնն. թվ. անհայտ–1811), հայ վաճառական, Աստրախանի Աղաբաբյան դպրոցի հիմնադիր։
Շավարշ Մնացականի Աղաբաբյան (1900-1967), հայ գյուղատնտես։
Ռազմիկ Արշավիրի Աղաբաբյան (1969-1992), հայ ազատամարտիկ։
Ռուբեն Հակոբի Աղաբաբյան (1911-1970), բանաստեղծ, ճարտարապետ։
Սաթենիկ Աղաբաբյան (1895-?), դերասանուհի։
Սամվել Իշխանի Աղաբաբյան (1955-1994), հայ ազատամարտիկ։
Սուրեն Բարդուղի Աղաբաբյան (1922-1986), հայ գրականագետ։
Վլադիսլավ Շաղարշի Աղաբաբյան (1932-1994), հայ բուսաբան։
Ֆլորա Աղաբաբյան, ամերիկաբնակ հայ շեֆ-հրուշակագործ։


== Տես նաև ==
Աղաբաբյանց


== Ծանոթագրություններ ==
Մորիս Ուիլկինս

Մորիս Ուիլկինս (անգլ.՝ Maurice Wilkins, դեկտեմբերի 15, 1916(1916-12-15)[…], Պոնգարոա - հոկտեմբերի 5, 2004(2004-10-05)[…], Բլեքհիթ), անգլիացի կենսաֆիզիկոս, Լոնդոնի թագավորական ընկերության անդամ (1959)։


== Կենսագրություն ==
Ավարտել է Քեմբրիջի համալսարանը (փիլիսոփայության դոկտոր)։ 1946 թվականից աշխատում է Քինգսկոլեջում (Լոնդոն), 1962 թվականից՝ պրոֆեսոր, մոլեկուլային կենսաբանության բաժնի ղեկավար (1970 թվականից՝ կենսաֆիզիկայի պրոֆեսոր)։
Ոենտգեն-կառուցվածքային վերլուծության մեթոդ ներով ուսումնասիրելով ԴՆԹ-ի կառուցվածքը՝ Ուիլկինսը հաստատել է նրա մոլեկուլի կառուցվածքի մասին եղած վարկածը (կրկնակի պարույր), մշակել ֆոտո և ջերմալյումինեսցենցման տեսությունը։
Զբաղվում է նաև նյարդային համակարգի կենսաֆիզիկայի հարցերով։ Նոբելյան մրցանակ (1962, Ֆ․ Քրիքի, Ջ․ Ուոթսոնի հետ միասին)։


== Գրականություն ==
Лауреаты Нобелевской премии։ Энциклопедия։ Пер. с англ.- М.։ Прогресс, 1992.


== Ծանոթագրություններ ==


== Արտաքին հղումներ ==
Уилкинс (Wilkins), Морис // электронная библиотека «Наука и техника»
Լեհաստանի խորհրդարան

Լեհաստանի Հանրապետության խորհրդարան (լեհ.՝ Parlament Rzeczypospolitej Polskiej), երկպալատ օրենսդիր մարմին Լեհաստանի Հանրապետությունում։ Կազմված է վերին և ստորին պալատներից, որոնք համապատասխանաբար Սենատն ու Սեյմնն են։ Երկու անկախ պալատները տեղակայված են մայրաքաղաք Վարշավայում գտնվող Լեհաստանի ազգային սեյմի շենքում։
Լեհաստանի Սենատի և Սեյմի պատգամավորներն ընտրվում են չորս տարին մեկ տեղի ունեցող ընտրությունների միջոցով։ Ընդհանուր հաշվով Լեհաստանի խորհրդարանը բաղկացած է 560 անդամներից․ 460 պատգամավորներից և 100 սենատորներից։ Օրենքի ընդունման համար անհրաժեշտ է երկու պալատների համատեղ համաձայնությունը, թեպետ Սեյմը կարող է անտեսել Սենատի մերժումը։
Սեյմի խոսնակն իրավունք ունի հրավիրել երկու պալատների անդամների համատեղ, արտահերթ խորհրդարանական նիստ։ Խոսնակի գործառույթները հիմնականում կրում են արարողակարգային բնույթ, քանզի օրենսդրական հարթությունում խոսնակը պատգամավորների նկատմամբ չունի առավելություն։ Արտակարգ իրավիճակներում խորհրդարանը կարող է ստանձնել նաև լրացուցիչ լիազորություններ, օրինակ՝ ստանձնել նախագահի իմպիչմենտի գործընթացը և այլն։ Ներկայումս, Լեհաստանի Հանրապետությունում խորհրդարանական մեծամասնություն է կազմում «Իրավունք և արդարադատություն» կուսակցությունը (զբաղեցնում է Սեյմի 460 պատգամավորական մանդատներից 234-ը, Սենատի 100 մանդատներից 61-ը)։


== Ազգային ժողով ==
Լեհաստանի Հանրապետության երկու խորհրդարանական պալատների՝ Սեյմի և Սենատի միավորման արդյունքում ձևավորվում է Ազգային ժողովը։ Այն գլխավորում է Սեյմի խոսնակը (վերջինիս բացակայության պարագայում՝ Սենատի խոսնակը)։
1997 թվականին ընդունված Լեհաստանի Սահմանադրության համաձայն՝ Ազգային ժողովին վերապահված են հետևյալ իրավունքները․

Լեհաստանի Հանրապետության նախագահի առողջական վիճակով պայմանավորված (անդամների կանոնադրական թվի առնվազն երկու երրորդի մեծամասնությամբ)՝ ճանաչել պետական կառավարման համակարգում վերջինիս աշխատանքային գործունեության անկարողությունը, իսկ սույն հիմնավորմամբ ինքնակամ հրաժարականի պարագայում՝ այն ճանաչել իրավաչափ։
Օրենսդիրի առնվազն 140 անդամնի միջնորդության հիմքով նախագահի դեմ մեղադրանք ներկայացնել  Լեհաստանի պետական տրիբունալ՝ սահմանադրաիրավական կարգավիճակի չարաշահման կամ սահմանադրական կարգի տապալման հիմքով։
Ընդունել սեփական ընթացակարգային կանոնները (ներքին կանոնակարգ)։Լեհաստանի Հանրապետության Ազգային ժողովի սահմանադրական գործառույթների մեջ է մտնում․

Նախագահի երդմնակալության ընդունումը
Նախագահի անմիջական ուղերձի ընդունումը


== Տես նաև ==
Լեհաստանի Հանրապետության Սեյմ


== Ծանոթագրություններ ==
Նոսել (Կանտալի գավառ)

Նոսել (ֆր.՝ Naucelles), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1941 մարդ, բնակչության խտությունը` 166.04 մարդ/կմ²։ Բնակավայրը զբաղեցնում է 11.69 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 5 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1239 աշխատունակ (15-64 տարեկան) բնակիչ, որոնցից ակտիվ էին 916-ը, իսկ ոչ ակտիվները` 323։ Ակտիվության ցուցանիշը կազմում է 73,9 %։ 916 աշխատունակ մարդկանցից աշխատել է 877 անձ (454 տղամարդ և 423 կին)։ Գործազուրկ են եղել 39 անձ (15 տղամարդ և 24 կին)։ 323 անաշխատունակներից 113-ը եղել են աշակերտներ կամ ուսանողներ, 134-ը` թոշակառուներ, իսկ 76-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղզըլ-Ալի (այլ կիրառումներ)

Ղզըլ-Ալի, կարող է վերաբերել՝

Ղզըլ-Ալի - գյուղ Արևմտյան Հայաստանում, Տրապիզոնի վիլայեթի Տրապիզոնի գավառում
Ղզըլ-Ալի - գյուղ Արևմտյան Հայաստանում, Կիլիկիայի Ուրֆայի նահանգում
Սան Վիսենտե դե Մոնտալտ

Սան Վիսենտե դե Մոնտալտ (իսպ.՝ Sant Vicenç de Montalt), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Մարեսմե շրջանում։ Բնակչությունը կազմում է 5776 մարդ 2010 թվականի մարդահամարի տվյալների համաձայն, իսկ տարածքը կազմում է 8 կմ²։


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
* Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Սեն Պալե դյու Նե

Սեն Պալե դյու Նե (ֆր.՝ Saint-Palais-du-Né), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 272 մարդ, բնակչության խտությունը` 20.00 մարդ/կմ²։ Բնակավայրը զբաղեցնում է 13.6 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 36 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 42։ Ակտիվության ցուցանիշը կազմում է 75,3 %։ 128 աշխատունակ մարդկանցից աշխատել է 118 անձ (67 տղամարդ և 51 կին)։ Գործազուրկ են եղել 10 անձ (3 տղամարդ և 7 կին)։ 42 անաշխատունակներից 12-ը եղել են աշակերտներ կամ ուսանողներ, 18-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տաժդի

Տաժդի, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Դիադին քաղաքից 14 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալբերտ Վանյան

Ալբերտ Անդրանիկի Վանյան (հունվարի 29, 1932(1932-01-29), Լենինական, Հայկական ԽՍՀ, ԱԽՖՍՀ, ԽՍՀՄ և Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 5, 2022(2022-07-05), Երևան, Հայաստան), հայ բժիշկ, մանկական վիրաբույժ։ Բժշկական գիտությունների դոկտոր (1974), պրոֆեսոր (1975)։


== Կենսագրություն ==
1957 թվականին ավարտել է Երևանի բժշկական ինստիտուտը։ 1965 թվականից աշխատում է Երևանի բժշկական ինստիտուտի մանկական վիրաբուժության ամբիոնում, 1975-1995 թվականներին եղել է վիրաբուժության ամբիոնի վարիչ, 1995 թվականից պրոֆեսոր։
2012 թվականին Երևանի «Սուրբ Աստվածամայր» բժշկական կենտրոնի մանկական կրծքային վիրաբուժության բաժանմունքը կոչվել է Հայաստանում մանկական վիրաբուժության դպրոցի հիմնադիրներից մեկի' բժշկական կենտրոնի վիրաբուժական կլինիկայի ղեկավար, պրոֆեսոր Ալբերտ Վանյանի անունով։


== Ստեղծագործություններ և ճանաչում ==
Աշխատանքները վերաբերում են երեխաների սուր շնչառական վիրաբուժական հիվանդությունների անհետաձգելի ախտորոշման և բուժման խնդիրներին։ ՀՀ-ում առաջինն է (աշխատակիցների հետ) իրականցրել երեխաների մի շարք եզակի ու բարդ վիրահատություններ, մշակել ու գործնականում ներդրել բրոնխադիտման, կերակրափողադիտման, փայծաղադրունքագրության (սպլենոպորտոգրաֆիա) և այլ եղանակներ։


== Պարգևներ ==
ՀՀ Մխիթար Հերացու մեդալ, 2000


== Մեջբերումներ Ալբերտ Վանյանից ==


== Երկեր ==
Клиника, диагностика и лечение стафилококковой деструкции легких у детей. Казань, 1974 (համահեղինակ)։


== Ծանոթագրություններ ==
Մալցևո (այլ կիրառումներ)

Մալցևո, կարող է վերաբերել՝

Մալցևո - գյուղ Ռուսաստանի Սմոլենսկի մարզի Գագարինսկի շրջանի կազմում։
Մալցևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Մալցևո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Մալցևո - գյուղ Ռուսաստանի Սմոլենսկի մարզի Սիչովսկի շրջանի կազմում։
Մայդան-Բոբրիկ

Մայդան-Բոբրիկ (ուկրաիներեն՝ Майдан-Бобрик), գյուղ Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Մայդան-Բոբրիկ գյուղում բնակվում էր 160 մարդ։ Բնակավայրը զբաղեցնում է 0,092 կմ² տարածք։ Բնակչության խտությունը կազմում էր 1739,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թակեր Կարլսոն

Թակեր Կարլսոն (անգլ.՝ Tucker Carlson մայիսի 16, 1969(1969-05-16), Սան Ֆրանցիսկո, Կալիֆոռնիա, ԱՄՆ), ամերիկյան քաղաքական մեկնաբան։ Fox News-ում վարում է իր Tonight Carlson Tucker հաղորդումը։ Նա նաև The Daily Caller լրատվական կայքի ստեղծողն ու նախկին գլխավոր խմբագիրն է։


== Կենսագրություն ==
Թակեր Կարլսոնը ծնվել է Սան Ֆրանցիսկոյում, Կալիֆորնիա նահանգում, ընտանիքի ավագ որդին է։ Նրա հայրը՝ Ռիչարդ Կարլսոնը, Սեյշելներում ԱՄՆ դեսպանն էր։ Դպրոցն ավարտելուց հետո նա ընդունվեց Թրինիտի քոլեջ, Կոնեկտիկուտ։ Նա ամուսնացել է Սյուզան Էնդրյուսի հետ, զույգը ունի չորս երեխա՝ երեք դուստր և մեկ որդի։ Նա Եպիսկոպոսաց եկեղեցու անդամ է։


== Քաղաքական հայացքներ ==


=== Կլիմայի փոփոխություն ===
Ըստ Կարլսոնի, ամբողջովին անհայտ է այն հարցը, թե որքանով է մարդկային գործունեությունը նպաստում կլիմայի փոփոխությանը։


== Մատենագրություն ==
2013 թվականին Կարլսոնը հրատարակեց իր ինքնակենսագրական գիրքը՝ «Քաղաքագետներ, կուսակցականներ և մակաբույծներ. Իմ արկածները կաբելային հեռուստատեսության նորություններում»: Այս գրքի հիմնական խոստովանություններից մեկը Կարլսոնի պատմությունն էր բռնաբարության կեղծ մեղադրանքի մասին, այն կնոջից, որին նա կյանքում չի հանդիպել։ Նրա խոսքով՝ այս միջադեպը շատ դրամատիկ էր իր համար։
2018 թվականին լույս տեսավ Կարլսոնի երկրորդ գիրքը՝ «Ship of Fools: How a Selfish Ruling Class Is Bringing America to the Brink of Revolution»: Գիրքը գլխավորեց «The New York Timesի» բեսթսելերների ցուցակը։
'


== Ծանոթագրություններ ==
Մ.թ.ա. 663


== Դեպքեր ==


== Ծնունդներ ==


== Մահեր ==
2 (թիվ)

2 (երկու), բնական թիվ, որը գտնվում է 1-ի և 3-ի միջև։


== Մաթեմատիկայում ==
Թվի կեսը գրվում է ⅓ կոտորակի տեսքով։
երկու թվի հատկությունները՝2+2=2×2=22=2!

  
    
      
        
          ∑
          
            k
            =
            0
          
          
            ∞
          
        
        
          
            1
            
              2
              
                k
              
            
          
        
        =
        1
        +
        
          
            1
            2
          
        
        +
        
          
            1
            4
          
        
        +
        
          
            1
            8
          
        
        +
        
          
            1
            16
          
        
        +
        ⋯
        =
        2.
      
    
    {\displaystyle \sum _{k=0}^{\infty }{\frac {1}{2^{k}}}=1+{\frac {1}{2}}+{\frac {1}{4}}+{\frac {1}{8}}+{\frac {1}{16}}+\cdots =2.}
  Երկուսը՝

ամենափոքր զույգ և պարզ թիվն է։
թվի քառակուսու և քառակուսի արմատի ցուցիչն է « 2 »։


== Ֆիզիկայում ==
Մոգական թվերից մեկն է։


== Բազմապատկման աղյուսակ (մինչև 20) ==


== Գիտության մեջ ==
Երկուսը՝

հելիումի ատոմային թիվն է։
մարդու և այլ կաթնասունների սեռերի (արական և իգական) քանակն է։


== Պատմության մեջ ==


== Այլ ոլորտներում ==

հայերենի այբուբենի տառերից երկու թվին համապատասխանում է Բ (բեն) տառը։
շաբաթվա առաջին օրվա անունն է՝ երկուշաբթի։
ձյութերի նույնականացման կոդերում գործածվում է բարձր խտության պոլիէթիլենների նույնականացման համար։
420×594մմ չափսերի գծագրական թուղթը համարվում է A2 ֆորմատի։
02-ը Ֆրանսիայի Էնա դեպարտամենտի կարգային թիվն է։7-segment abdeg.svg
Լազարևկա (այլ կիրառումներ)

Լազարևկա, կարող է վերաբերել՝

Լազարևկա - գյուղ, Ուկրաինայի Դոնեցկի մարզի Վոլնովախսկի շրջանում
Լազարևկա - գյուղ, Ուկրաինայի Ժիտոմիրի մարզի Բրուսիլովի շրջանում
Լազարևկա - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Լազարևկա - գյուղ, Ուկրաինայի Նիկոլաևի մարզի Կազանկայի շրջանում
Ռոզի Լյուկսեմբուրգ (այլ կիրառումներ)

Ռոզի Լյուկսեմբուրգ, կարող է վերաբերել՝

Ռոզի Լյուկսեմբուրգ - գյուղ, Ուկրաինայի Դոնեցկի մարզի Դոբրոպոլսկի շրջանում
Ռոզի Լյուկսեմբուրգ - գյուղ, Ուկրաինայի Դոնեցկի մարզի Նովոազովսկի շրջանում
Ռոզի Լյուկսեմբուրգ - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Ռոզի Լյուկսեմբուրգ - գյուղ Ռուսաստանի Լիպեցկի մարզի Լիպեցկի շրջանի կազմում
Նուրեթի

Նուրեթի, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Բայազետ քաղաքից 10 կմ հարավ-արևելք, ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուտկոնոսովկա

Ուտկոնոսովկա (ուկրաիներեն՝ Утконосівка, ռումիներեն՝ Erdek-Burnu), գյուղ Ուկրաինայի Օդեսայի մարզի Իզմայիլի շրջանում։ Բնակավայրը նախկինում նաև անվանվել է Երդեկ-Բուրնու, Իոն Գեորգե Դուկա։
2001 թվականի տվյալներով Ուտկոնոսովկա գյուղում բնակվում էր 4 318 մարդ։ Բնակավայրը զբաղեցնում է 3,64 կմ² տարածք։ Բնակչության խտությունը կազմում էր 1185,71 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլմորիեն

Վիլմորիեն (ֆր.՝ Villemorien), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 199 մարդ, բնակչության խտությունը` 14.42 մարդ/կմ²։ Բնակավայրը զբաղեցնում է 13.8 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 29 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 146 աշխատունակ (15-64 տարեկան)  բնակիչ, որոնցից ակտիվ էին 103-ը, իսկ ոչ ակտիվները` 43։ Ակտիվության ցուցանիշը կազմում է 70,5 %։ 103 աշխատունակ մարդկանցից աշխատել է 91 անձ (45 տղամարդ և 46 կին)։ Գործազուրկ են եղել 12 անձ (6 տղամարդ և 6 կին)։ 43 անաշխատունակներից 12-ը եղել են աշակերտներ կամ ուսանողներ, 13-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աննա Տեր-Մարկոսյան

Աննա Սարգսի Տեր-Մարկոսյան (դեկտեմբերի 12, 1951(1951-12-12), Երևան, Հայկական ԽՍՀ, ԽՍՀՄ), հայ ֆիզիոլոգ։ Կենսաբանական գիտությունների դոկտոր (1996) , պրոֆեսոր (1997):


== Կենսագրություն ==
Աննա Տեր-Մարկոսյանը ծնվել է 1951 թվականին Երևանում։ 1974 թվականին ավարտել է Երևանի պետական համալսարանը։ 1974 թվականից աշխատում է Երևանի պետական բժշկական համալսարանում, 1986 թվականից՝ նորմալ ֆիզիոլոգիայի ամբիոնում։ 1987 թվականից ՀՀ ֆիզիոլոգների ընկերության և վարչության (1994 թվական) անդամ, 2000 թվականից՝ ՅՈՒՆԵՍԿՕ-ի միջազգային բժշկակենսաբանական բարձրագույն դպրոցի վարչության անդամ, 2000 թվականից՝ ԱՄՆ-ի արհեստավարժ կանանց խորհրդի անդամ, 2005 թվականից՝ Ուղեղի հետազոտության միջազգային կազմակերպության անդամ։
Աշխատանքները վերաբերում են հարվահանագեղձերի թերֆունկցիայով պայմանավորված ցնցումային համախտանիշի բջջային և նյարդային բջջի վրա կալցիում-կարգավորիչ հումորալ համակարգի պարաթ-հորմոնի ազդեցության մեխանիզմներին։ Համահեղինակ է «Մարդու ֆիզոլոգիայի հիմունքները» (1998 թվական) դասագրքի։


== Անդամակցություն ==
ՅՈՒՆԵՍԿՕ-ի միջազգային բժշկակենսաբանական բարձրագույն դպրոցի վարչության անդամ (2000)
ԱՄՆ-ի արհեստավարժ կանանց խորհրդի անդամ (2000)
Ուղեղի հետազոտության միջազգային կազմակերպության անդամ (2005):


== Պարգևներ ==
ՀՀ Մխիթար Հերացու մեդալ (2005)


== Երկեր ==
Система парат-гормон кальций в регуляции функциональной активности нейрона, Ереван, 1998. (համահեղինակ)
Membranotropic Effect of PTH on Neuron. // I congress of Physiologists of FSU Countries. Sochi, Dagomis, 2005, V. 2 p. 100.


== Ծանոթագրություններ ==
Մարմաշեն (համայնք)

Անվան այլ կիրառումների համար տե՛ս՝ Մարմաշեն (այլ կիրառումներ)Մարմաշեն, համայնք Շիրակի մարզում։ Ներառում է  Մայիսյան, Կապս, Հովունի, Ջաջուռավան, Լեռնուտ, Փոքրաշեն,  Մեծ Սարիար, Հացիկ, Կարմրաքրար, Վահրամաբերդ, Մարմաշեն, Ջաջուռ, Քեթի, Կրաշեն և Շիրակ  գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Մայիսյան գյուղն է։ Համայնքի տեղական ինքնակառավարման առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Մարմաշեն համայնքը ստեղծվել է է  Մայիսյան, Կապս, Հովունի, Ջաջուռավան, Լեռնուտ, Փոքրաշեն,  Մեծ Սարիար, Հացիկ, Կարմրաքրար, Վահրամաբերդ, Մարմաշեն, Ջաջուռ, Քեթի, Կրաշեն և Շիրակ  գյուղերի միավորումից։ Համայնքի բնակչությունը կազմում է 10,952 մարդ։ 


== Արտաքին հղումներ ==
Մարմաշեն - Համայնքի ղեկավար և ավագանի - Համայնքներ - Շիրակի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Շեկովիչի (այլ կիրառումներ)

Շեկովիչի կարող է վերաբերվել.

Շեկովիչի, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Շեկովիչի, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Պավել Մամուլով

Պավել Բոգդանի Մամուլով (Մամուլյան, 1881, Վլադիկավկազ, Ռուսական կայսրություն - հուլիսի 6, 1929(1929-07-06)), հայ կոմպոզիտոր, դաշնակահար, բանահավաք, խմբավար։


== Կենսագրություն ==
Պավել Մամուլովը ծնվել է 1881 թվականին Վլադիկավկազում։ Սովորել է Վլադիկավկազի ռուսական գիմնազիայում և Սանկտ Պետերբուրգի կոնսերվատորիայում, աշակերտել է Նիկոլայ Ռիմսկի-Կորսակովին։ Եղել է խմբավար Թերեքի կազակական զորամասերում, իր ղեկավարած երգչախմբերի հետ հանդես է եկել համերգներով։ Գրառել և մշակել է օսերեն բազմաթիվ երգեր (նաև «Տաուչե», «Բիտարոն» կատակերգերը) և պարեղանակներ։ Համարվում է օսական պրոֆեսիոնալ երաժշտության հիմնադիրը (Վիկտոր Դոլիձեի հետ)։
Գրել է «Օսեթական էսքիզներ» սիմֆոնիան, երգեր (օս բանաստեղծ Կոստա Խետագուրովի խոսքերով), նաև հայկական թեմաներով երաժշտական գործեր։
Պավել Մամուլովը մահացել է 1929 թվականի ապրիլի 4-ին։


== Գրականություն ==
Песня о Гуса, Песня о Бекузаровой-Битаровой // Осетинский музыкальный фольклор [Ноты] / ред. кол.: Цопанов Х. Г., композиторы: Кокойти Т. Я., Колесников Е. А., Полянич А. А., Тонский Д. И. отв. ред. А. С. Тотиев, предисловие редколлегии. – М.- Л.: Музгиз, 1948. - 198 с. - На осет. яз.
Осетинская народная музыка // Известия Осетинского института краеведения. Вып. I. – Владикавказ, 1925. – С. 365-370
То же: Вопросы осетинского искусства. - Орджоникидзе: Сев. - Осет. кн. изд-во,1983. - С. 5-11
Павел Богданович Мамулов, композитор, 1881-1929 [объявление о смерти] // Пролетарий Осетии. – 1929. – 7 июля
Тотиев, А. Талантливый осетинский композитор П. Б. Мамулов // Соц. Осетия. – 1941. – 5 июля
Салагаева, З. М. Коста Хетагуров и осетинское народное творчество. Орджоникидзе: Сев.?Ос. кн. изд., 1959
Цхурбаева, К. Г. Творчество композиторов Осетии. – Орджоникидзе: Сев. - Осет. кн. изд-во, 1960. – С. 3-5
Цхурбаева, К. Г. Об осетинских героических песнях. – Орджоникидзе: Сев. - Осет. кн. изд-во, 1965. – С. 20-21
Ядых, П. А. Ученик Римского-Корсакова // Ядых, П. А. 24 этюда о музыке Осетии // Дарьял. – 1998. – № 3. – С. 162-164


== Ծանոթագրություններ ==


== Արտաքին հղումներ ==
Պավել Մամուլով
Ներքին Բրոլոսան

Ստորին Բրոլոսան (վրաց.՝ ქვემო ბროლოსანი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 895 մետր։ Բնակչությունը՝ 118 մարդ (ըստ 2014 թվականի տվյալների)։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Բուլղարիայի գեղարվեստի ազգային ակադեմիա

Բուլղարիայի գեղարվեստի ազգային ակադեմիա (բուլղար․՝ Национална художествена академия, կարճ՝ НХА), բարձրագույն ուսումնական հաստատություն Բուլղարիայի մայրաքաղաք Սոֆիայում։ Համարվում է երկրի ամենահին և հայտնի արվեստի դպրոցը։


== Պատմություն ==
Գեղարվեստի ազգային ակադեմիան հիմնադրվել է 1896 թվականին հայտնի նկարիչներ և հասարական գործիչներ Իվան Միրկվիչկայի, Անտոն Միտովի, Իվան Շիշմանովի կողմից։ Դպրոցի առաջին ուսուցիչներից են եղել չեխ Իվան Միրկվիչկան և Յարոսլավ Վեշինը, հրեա քանդակագործ Բորիս Շացը։
Շիպկա 1 հասցեում տեղակայված ակադեմիայի շենքը կառուցվել է 1907 թվականին ռուս ճարտարապետ Ալեքսանդր Սմիրնովի կողմից։
1909 թվականին հաստատությունը կոչվել է «Գեղարվեստաարդյունաբերական ուսումնարան», 1921 թվականին՝ «Գեղարվեստական ակադեմիա», 1951 թվականին՝ «Նիկոլայ Պավլովիչի անվան գեղարվեստի բարձրագույն ինստիտուտ», 1995 թվականից՝ «Գեղարվեստի ազգային ակադեմիա»։
Ակադեմիան ունի 1,000 ուսանող, որոնցից 130 օտարերկրյա ուսանողներ են։


== Կառուցվածք, մասնագիտություններ ==

Գեղարվեստի ազգային ակադեմիայի կազմում գործում է 2 ֆակուլտետ՝

Կերպարվեստի ֆակուլտետ
Կիրառական արվեստի ֆակուլտետԿերպարվեստի ֆակուլտետ

Գեղանկարչություն
Որմնանկարչություն
Քանդակագործություն
Գրաֆիկա
Գրքի նկարազարդում և տպագիր գրաֆիկա
Պլակատ և վիզուալ հաղորդակցում
ԱրվեստԿիրառական արվեստի ֆակուլտետ

Փորագրություն
Կերամիկա
Դեկորացիա, բեմանկարչություն
Գեղարվեստական տեքստիլ
Գեղարվեստական մետաղամշակում
Արդյունաբերական դիզայն
Ինտերիերի դիզայն
Գեղարվեստական ճենապակի և ապակի
Մանկական կառույցների ձևավորում
Նորաձևություն
Ռեստավրացիա


== Ծանոթագրություններ ==


== Արտաքին հղումներ ==
NAA website (բուլղարերեն, անգլերեն)
Բիստրի (Կոզիրևկայի վտակ)

Անվան այլ կիրառումների համար տե՛ս՝ Բիստրի (այլ կիրառումներ)Բիստրի (ռուս.՝ Быстрая), գետ Կամչատկա թերակղզի՝ Ռուսաստանում։ Գետի երկարությունը 154 կմ է։ Թափվում է Կոզիրևկա գետի ձախ ափին՝ 5 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000015141


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (290301-290400)

Աստերոիդների ցանկ (290201-290300)  • Աստերոիդների ցանկ  • Աստերոիդների ցանկ (290401-290500)
 Աստերոիդների ցանկ (290201-290300)  • Աստերոիդների ցանկ  • Աստերոիդների ցանկ (290401-290500)
Չատրտաու

Չատրտաու կամ Չատր-Տաու (; ռուս.՝ Чатыр-тау, Чатыртау; թաթ.՝ Чатыр-тау, նաև՝ Շատյոր Գորա (ռուս.՝ Шатёр-гора, բառացի թարգմանած՝ նշանակում է Վրանասար), ոչ մեծ բարձունք Ռուսաստանի Դաշնության Թաթարստանի Հանրապետությունում՝ Ազնակաևո քաղաքի մերձակայքում՝ նրանից մոտավորապես յոթ կիլոմետր հեռավորության վրա։ Երբեմն բնորոշվում է իբրև Թաթարստանի միակ լեռնաշղթա։ Ամենաբարձր կետի բարձրությունը ծովի մակերևույթից 321,7 մետր է։ Համարվում է Թաթարստանի ամենաբարձր աշխարհագրական օբյեկտներից մեկը։ 1972 թվականից ունի բնության հուշարձանի, 1999 թվականից՝ բնության պահպանվող տարածքի կարգավիճակ՝ 41,5 կմ² ընդհանուր մակերեսով։ Այստեղ աճում են տափաստանային բույսերի բազմաթիվ տեսակներ, որոնցից հիսունը գտնվում են պետության պահպանության ներքո։ Կենդանիներից տարածված են հատկապես տափաստանային մորմոտները (степные сурки, շուրջ յոթ հազար գլուխ)։ Սարն առաջացել է ոչ թե տեկտոնիկ բարձրացման, այլ շրջակա հովիտների քայքայման (էրոզիայի) արդյունքում։ 


== Պատմություն ==
XVIII դարում սարի լանջերից պղինձ են արդյունահանել (պահպանվել են տասնյակ հորատանցքեր)։ Մի ավանդազրույցի համաձայն՝ այս սարի վրա իր զորքով կանգ է առել Եմելյան Պուգաչովը։ Իբր գագաթին մոտ գտնվող քարանձավներում պահպանվել են հին զենքերի պահուստարաններ։
Չատրտաուի գագաթն ու լանջերը պարապլաներիստների սիրած վայրերից են։


== Ծանոթագրություններ ==
(1905) Համբարձումյան

(1905) Համբարձումյան (անգլ.՝ Ambartsumian), աստերոիդ աստերոիդների հիմնական գոտում։ Հայտնաբերվել է 1972 թվականի մայիսի 14-ին Տամարա Սմիռնովայի կողմից Նաուչնիում։ Կոչվել է Վիկտոր Համբարձումյանի անունով։
Միջին հեռավորությունը Արեգակից կազմում է 2,22303 ա. մ., առավելագույնը մոտենում է 1,8609 ա. մ. հեռավորության վրա և հեռանում 2,5851 ա. մ.։ Արեգակի շուրջ մեկ ամբողջական պտույտ է կատարում 1210,64 երկրային օրվա ընթացքում, իր ուղեծրով շարժվելով միջինում 0,297363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1905) Համբարձումյան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուձի լեռան 36 տեսարան

«Ֆուձի լեռան 36 տեսարան» (ճապ.՝ 富嶽三十六景), նկարիչ Կացուշիքա Հոքուսայի` փայտի վրա արված գունավոր 46 փորագրություններից բաղկացած շարք: Բոլոր փորագրությունների վրա, ներառյալ ամենահայտնի «Կանագավայի մեծ ալիք» նկարը, առկա է Ճապոնիայի սրբազան լեռան` Ֆուձիյամայի պատկերը:


== Ստեղծման պատմություն ==
Այս նկարաշարի առաջին ուրվանկարները Հոքուսայը ստեղծել է 1830 թվականին, երբ նա 70 տարեկան էր: Հոքուսայը հենց ամենասկզբից գիտակցել է իր  փորագրությունների կարևորությունը. իր «Ֆուձի լեռան 36 տեսարան» գրքի նախաբանում նա գրել է, որ 70 տարում ստեղծած իր ոչ մի գործ չի կարող համեմատվել շարքի հետ: Ամեն դեպքում, և' ինքը, և' շարքի հրատարակիչ Նիսիմուրա Յոխատին զարմացած էին շարքի հաջողությամբ:
Ի սկզբանե նախատեսված էր 36 փորագրություն: Ֆուձին դրանցում պատկերված է դիմային, այսինքն` Էդոյի կողմից (այժմ` Տոկիո), այդ իսկ պատճառով փորագրությունները կոչվել են «օտոմե Ֆուձի» (բառացի` դիմային կողմից):
Արդեն 1830 թվականի վերջերին հրատարակչությունը հայտնել է Ֆուձի լեռան 100 տեսարանի թողարկման մասին, սակայն դրանցից լույս են տեսել միայն տասը (1831-1832 թվականներին), ինչի հետևանքով շարքը բաղկացած է 46 էջից: Այս 10 փորագրություններում լեռը գերազանցապես պատկերված է արևմտյան կողմից, ինչի պատճառով դրանք կոչվում են «ուրա Ֆուձի» (բառացի` հակառակ կողմից): Սկզբնական 36 էջերում պատկերների ուրվագծերն արված են կապույտով, իսկ ավելացված 10 էջերում` սև գույնով, ինչն ամբողջովին փոխում է փորագրությունների գունային գամման:


== Ցուցակ ==
Ներկա ցուցակը կազմված է այն նույն հերթականությամբ, որը սովորաբար կիրառվում է արվեստագիտական գրականության մեջ:


== Հետաքրքրիր փաստեր ==
Ֆուձի լեռան պատկերումն առաջին անգամ ի հայտ է եկել հոգևորական Իպենի կյանքը ներկայացնող թղթագլանների շարքում (1239-1289), ապա Ռիմպայի նկարչական դպրոցի նկարիչների աշխատանքներում: «Ֆուձիի 100 տեսարան» շարք ստեղծել են նաև Տայգայի (1723-1776) և Բունտյոյի (1763-1840) նկարիչները:
Կացուշիքա Հոքուսայը ստեղծել է նաև Ֆուձիին նվիրված «Ֆուձիի 100 տեսարան» փորագրությունների շարք: Այն ալբոմի տեսքով հրատարակվել է 1834 թվականին:
Ուտագավա Հիրոշիգեն 1854-1858 թվականներին ստեղծել է համանուն շարք` «Ֆուձիի 36 տեսարան»:
Ֆանտաստ գրող Ռոջեր Ժելյազնին գրել է «Հոքուսայի վրձնին պատկանող Ֆուձի լեռան 24 տեսարան» պատմվածքը (ընդգկված է «Սառնամանիք և կրակ» ժողովածուում): Գլխավոր հերոսուհին մահացող կին է, ով ուխտագնացություն է կատարում Ֆուձիյամա` առաջնորդվելով Հոքուսայի փորագրություններով:


== Ծանոթագրություններ ==


== Արտաքին հղումներ ==
Կացուշիքա Հոքուսայ (1760-1849): Հոքուսայը և ուկիյո-է բնանկարները
Վերնոսկրի բորբոքում

Վերնոսկրի բորբոքում, պերիօստիտ, վերնոսկրի սուր կամ քրոնիկական, հաճախ վարակական բնույթի հիվանդություն։ Առաջանում է վնասվածքների կամ վարակական պրոցեսների (թարախային վարակ, տուբերկուլոզ, սիֆիլիս ևն) հետևանքով։ Վերնոսկրի բորբոքումը հաճախ ուղեկցվում է օստեոմիելիտի կամ ոսկրի այլ հիվանդությունների հետ։ Ախտանշաններն են․ մարմնի ջերմաստիճանի ընդհանուր և տեղային բարձրացում, ցավեր, բորբոքման հատվածի կարմրություն և այտուցվածություն։ Ռենտգենախտորոշմամբ երբեմն նկատվում են նաև վերնոսկրի հաստացումներ։
Արտաքինից ոսկրերը ծածկված են շարակցական հյուսվածքով՝վերնոսկրով,որը կիպ հարում է ոսկրի հիմնական նյութին։


== Բուժումը ==
Հանգիստ, անտիբիոտիկներ, հակաբորբոքային միջոցներ, ֆիզիոթերապիա, հազվադեպ՝ վիրաբուժական միջամտություն։